Ronaldus Iacobus Padavona
Ronaldus Iacobus Padavona (natus Ronald James Padavona Portus Ostii Novae Hantoniae die 10 Iulii 1942; mortuus cancro stomachi Hustoniae Texiae die 16 Maii 2010), nomine scaenico Ronnie James Dio, fuit cantor, compositor carminum, et compositor musicae metalli gravis Americanus. Multos per suum curriculum vitae duxit aut condidit greges, inter quos insigniter erant Elf, Rainbow, Black Sabbath, Dio, et Heaven & Hell. Dio habetur unus e maximis atque auctoritate gravissimis musicae metallicae artificibus omnium temporum. Rainbow in the Dark autobiographia post auctorem mortuum anno 2021 edita est.